AlexejDobrolubov/national_council_slovak_2010 huggingface dataset:
33. schôdza NR SR - 8.deň - A. dopoludnia
Dátum: 2025-04-04
Poslanec: Dubéci, Martin (PS)
Druh vystúpenia: Vystúpenie s faktickou poznámkou

59. Ďakujem za slovo, pán predsedajúci. Ja by som takisto chcel poďakovať poslankyni Plavákovej za jej veľmi osobný prejav, ktorý, neviem, myslím, že musel zasiahnuť všetkých, ktorí sedeli tu v miestnosti, ale ja naozaj nadviažem aj na to, čo povedala moja kolegyňa Števulová, že, kolegovia, keď toto je priorita pre vás, tak ako to vyzerá, keď niečo nie je priorita? Toto je premiérska téma. A ja, teda nech je to v zázname, nech je to zaznamenané, je tu deväť koaličných poslancov, ak odrátam pána predsedajúceho, ktorý tu musí byť, ak odrátam pani spravodajkyňu, ktorá tu musí byť, je tu sedem poslancov, ktorých táto téma zaujíma. Kolegovia, v piatok zmena ústavy a pre vás, čo je dôležitejšie, takí ste vy konzervatívci, že hajde domov. Hajde domov! Prázdny parlament, nech je to tu, prosím, zaznamenané aj pre budúcnosť – zmena ústavy, najväčšia téma, musíme proste bojovať, na Devíne sa velí do útoku a potom príde vojsko – sedem poslancov. Ja teda dúfam, že dostanete odmeny, lebo vy ste naozaj tí poslední hrdinovia na tom fronte boja proti progresivizmu, ktorí prídu aj v ten piatok, naozaj si myslím, že odmeny, dúfam, že to pán premiér vidí, môžme si aj všetkých kolegov vymenovať a to je naozaj neskutočné. A teda ak môžme tak skromne poprosiť aj ministra spravodlivosti, kedy už donesie zmenu ústavy, ktorá zasahuje ľuďom, do ľudí? Môže byť aspoň taký dobrý, že si sadne na svoje miesto a bude počúvať počas prejavu?! Keď chcete teda zasahovať ľuďom, do ľudí, keď chcete teda meniť Ústavu Slovenskej republiky, buďte aspoň takí dobrí, že keď vystúpi za klub pani poslankyňa, predsedníčka ľudskoprávneho výboru, tak sa tam nebudete tárať medzi sebou a hovoriť si, že čo teda plánujete cez víkend, ale budete počúvať. Môžem vás o toľko poprosiť, pán minister? Je to tak, tak veľa? Tá váš, ten váš progresivizmus, ktorý, tak chcete proti nemu bojovať, tú hrádzu postaviť? Viete čo? A to vám poviem, druhá vec, presne tak ako vy staviate tie nemocnice, staviate tie diaľnice, riešite generačnú chudobu, tak presne takisto dopadne tá stavba hrádze voči progresivizmu. Gratulujem vám pekne, výborná práca, kolegovia, výborná! (Potlesk.)
33. schôdza NR SR - 7.deň - B. popoludní
Dátum: 2025-04-03
Poslanec: Dubéci, Martin (PS)
Druh vystúpenia: Vystúpenie s faktickou poznámkou

193. Ďakujem pekne za slovo. Musím povedať, že teda keď vy nás obviňujete z divadla, tak teda od ministra, ktorý v tento deň jediný status na svojej sociálnej sieti venoval teda rodine tu predsedu Šimečku, tak to je celkom fajn. Ja som aj zvyknutý na to, že vy vždy v tých diskusiách, však teda my sme nemali tú česť, ale vaši kolegovia vždy sa vyhovárajú na tú Ódorovu vládu, tak ja len pripomínam, že Ódorova vláda už vládla, vy vládnete len v tejto vláde štyrikrát dlhšie, ako bola Ódorova vláda päť a pol mesiaca, a pán predseda Fico, ktorého teda neboli ste súčasťou z každej tej vlády, ale on vládol teda 28-krát dlhšie než teda Ódorova vláda. Tak ja teda vravím, že 28-krát prísnejšie merajme potom to, čo vy robíte. Máte 28-krát lepšie výsledky, keď vy stále len ten Ódor? Čo vy by ste bez toho Ódora robili? Asi tú Radičovu by ste spomenuli, ale tak tá je už dávnejšie v čase. Návrhy na konsolidáciu, tie sme teda predkladali opakovane a môžete si vybrať teda od systematických, ako rušenie princípu hodnota za peniaze, ktorú, ktorá vám vadí, od optimalizácie výdavkov na ministerstvo obrany, tryskáčov, ktoré zjavne veľmi potrebujete, po také drobnosti, za ktoré nie ste schopný zdvihnúť ruku, ako je napríklad zmrazenie zvyšovania poslaneckých platov, ešte ani to nie ste schopný povedať, a to už sme, som si istý, že vás za to musia ľudia naháňať v miestach, kde bývate, že toto je normálne. Nič, normálne, že na nič nepoviete. A jediné, čo viete spraviť ako veľký majster sveta, je zvýšiť dane všetkým. Lebo to je, to je spôsob, ako vy konsolidujete na príjmovej strane. A keď poviete, že výdaje, to poviete, že sa nedá. Absolútna fraška, hanba. Ale teda poďme teda k tomu, k tej transakčnej dani, ktorá vám tu vadí. Viete, pán minister, však pán Danko mal odvážne, a ja to oceňujem, pán Danko mal, otvorene povedal, že s tou transakčnou daňou nesúhlasí. Pán Žiga nesúhlasil s tou daňou. Dokonca ešte váš stranícky kolega pán Gašpar povedal, že s ňou nesúhlasí. Tak mne z toho vychádza naozaj, že táto daň je Ficova a teda dovolím si povedať, v zátvorke Kamenického hlúpa transakčná daň, lebo naozaj už nikto sa k nej nehlási, nikto ju tu neobhajuje, ani kolegovia. Ďakujem pekne. (Potlesk.)
33. schôdza NR SR - 7.deň - B. popoludní
Dátum: 2025-04-03
Poslanec: Dubéci, Martin (PS)
Druh vystúpenia: Vystúpenie s faktickou poznámkou

173. Ďakujem pekne za slovo. Ja by som chcel oceniť to, ako pán poslanec Šimečka prepojil tú tému samosprávy so širším fiškálnym kontextom a možno aj so širšou štrukturálnou politikou, v ktorej sa dnes nachádzame, a to je podľa mňa hodnotné, lebo naozaj sa musíme baviť, však tie, to, že sanujeme tú samosprávu, to nie je z nejakého ničoho, to vyplýva z nejakej konsolidácie, z nejakej daňovej politiky, ktorá vyplýva z nejakej aj globálnej situácie. A v tomto kontexte tam bola tá poznámka, ktorú povedal pán, pán predseda Šimečka a ja s ňou naozaj súcitím, je to, že my sa tu bavíme o všetkom možnom, a naozaj dnes sme tu mali aj vystúpenie pána predsedu vlády, ktorý hovoril o tom, že zaútočil tu na rodinu pána Šimečku, máme tu ministra financií, ktorý zatiaľ nevystúpil alebo resp. sa dosť na nás rozčuľuje, a ja som si pozrel váš profil, pán minister, a dnes, kedy naozaj jedna z najzásadnejších vecí možno v hospodárskych dejinách Slovenskej republiky potenciálne, tie clá, tie clá, ktoré boli zavedené, ktoré majú obrovský dopad na našu ekonomiku, k tomu sa nevyjadríte, pán minister, ale k Šimečkovej matke, k tomu sa vyjadríte na vašom facebooku. Aká to je hanba, pán minister, aká to je hanba, o čom to svedčí, aké sú vaše priority, pán minister, že čo pre vás, čo pre vás je téma... (Prerušenie vystúpenia predsedajúcim.) Danko, Andrej, podpredseda NR SR Skúste na pána Šimečku. Dubéci, Martin, poslanec NR SR Ja len rozširujem teda to, čo povedal pán Šimečka, vidíme, aké sú priority, zakrývať vaše vlastné problémy k tomu, to potrebujete o tom rozprávať, ale o tom, čo túto republiku trápi, to, čo napíšu ľudia, to, čo má dopad na samosprávy vo veci, ktorú preberáme v tlači 784, tak o tom, o tom sa nebudeme baviť. A teda, viete, ja som rozmýšľal, že čo mi toto tu pripomína, táto atmosféra, ja som to tu už zažil v tomto volebnom období, a to je, to je pred rokom, keď sme tu sedeli, keď ste schvaľovali ten Trestný zákon, kedy tu tiež takto sedelo zopár odvážnych kolegov, tiež vedeli, že to je blbosť, tiež sa k tomu nikto nevedel prihlásiť. Vám garantujem, že ľudia rovnako píšu, že tá transakčná daň je hlúposť, nadávajú vám určite za ňu ľudia, neverí tomu pán Danko, neverí tomu pán Žiga, ktorý so mnou bol v diskusii... (Prerušenie vystúpenia časomerom. Potlesk.)
33. schôdza NR SR - 1.deň - B. popoludní
Dátum: 2025-03-25
Poslanec: Dubéci, Martin (PS)
Druh vystúpenia: Vystúpenie s faktickou poznámkou

105. Ďakujem pekne za slovo, pán predsedajúci. Ja budem vykať pánovi poslancovi, hoci tykám, ale myslím si, že pre záznam sa patrí vykať, ak teda máme túto diskusiu. Ja budem reagovať na to, na to vyjadrenie, ako ste povedali, že máme ťahať za jeden povraz. Čo ja vždy som veľmi rád, keď to počujem zo strany koalície a opozície, ale potom si ako povedzme aj bé a naozaj si nalejme čistého vína. Ako chceme ťahať za jeden povraz, keď dnes mal prísť minister informovať Národnú radu, ktorej sa zodpovedá, a nič. Ráno tu boli kolegovia, potom sa to presunulo na večer, nakoniec sa to celé, celé zrušilo, lebo asi pre ministra nie je dosť dôležité, hoc od nás čaká, že ho budeme podporovať a že budeme ťahať za jeden povraz, aby vôbec za nami prišiel a nehovoriac o tom, že radšej si nájde potom čas na všelijaké mediálne vystúpenia, ale Národná rada preňho nie je dôležitá. Ja využijem tento priestor aj na to, aby som apeloval na pána Ševčíka, ktorý sa teda stane zrejme predsedom toho výboru, aby možno aj kúsok zdvihol štábnu kultúru toho výboru, ktorá ako aj, tak ako som sa predseda klubu dozvedal, naozaj z tých výborov bola jedna z najhorších. Naozaj ten výbor opakovane sa nestretával, však aj pani kolegyňa o tom hovorila, naozaj tam bola tá atmosféra taká že akože extrémne hostilná, bol som na viacerých výboroch, ale tam to bolo naozaj extrémne. Tak prosím, ak dovolíte, apelujem na vás, pán Ševčík, že kúsok možno keby sa tam zdvihla tá kultúra, nech sa o tých témach však odborne normálne diskutuje, lebo však máme na to lepšie. A potom druhá vec je, samozrejme, tá, že ako nás častuje pán minister, ako, ako sa reagovalo na tie výzvy, že možno na tej bezpečnostnej rade by sme mohli mať niekto nejakého zástupcu, keď už chceme mať ten jeden povraz, za ktorý všetci ťaháme. A zhodou okolností tu s pánom predsedajúcim som bol v nedeľu v diskusii a on povedal, že, preboha, len to nie, lebo to sú všetko takí hlupáci. No však je to legitímny názor, ako legitímny, ja s ním nesúhlasím, môže to byť váš názor, ale tak potom neplačme, že neťaháme za jeden povraz, keď sa máme v takej úcte alebo neúcte. No proste jedno alebo druhé, vyberme si. Ďakujem pekne.
23. schôdza NR SR - 5.deň - B. popoludní
Dátum: 2024-12-02
Poslanec: Dubéci, Martin (PS)
Druh vystúpenia: Vystúpenie s faktickou poznámkou

83. Ďakujem pekne za slovo, pán predsedajúci. Ja sa len pridám teda k spolupredkladateľke Stohlovej v tejto veci. Ja si myslím, že každý, kto mal možnosť vidieť dopady environmentálnych zaťažení na Slovensku, a je to teda také ťažké dedičstvo slovenské, tak si dokáže predstaviť tie dopady na tie komunity. A teda konkrétne tento návrh vychádza aj z mojej dlhoročnej skúsenosti, myslím, že pánovi predsedajúcemu Jelšavu nemusím predstavovať a dopady na Jelšavu, ktoré predstavuje miestny lom, ale takisto, neviem, v Košiciach, tí z vás, ktorí ste boli, žijete dlhšie, viete, že napríklad tam dopady z priemyslu sú takisto veľké a tých lokalít je naozaj mnoho. A ja to považujem za vec naozaj elementárnej spravodlivosti, ktorá tak na nás vyskočila na našom ostatnom stretnutí v Jelšave s pánom primátorom, ktorý to len tak medzi rečou povedal teda, že vlastne však oni tam vyberú tie peniaze, celkom nejaké substantívne z pohľadu Jelšavy, ale tie peniaze idú niekam preč, do spoločného mešca, nevrátia sa do tej komunity nejako priamo. Jednoducho tí ľudia tam žijú v tých ťažkých podmienkach, trpí tým životné prostredie. My z toho ako celkom nejakým spôsobom čerpáme a do tých komunít sa nevracia vôbec nič. A čo je ešte druhá vec, na ktorú by som upozornil a k nej sa možno vrátime v budúcnosti, je fakt, že dnes ani netušíme, aké sú presne dopady environmentálne na tie komunity. Napríklad na zdravie, na verejné zdravie v takýchto lokalitách, vec, ktorá sa kedysi v minulosti, najmä za predošlého režimu veľmi prísne sledovala, alebo teda minimálne nejaké pokusy o tom boli, dnes, v súčasnosti dohľadať napríklad dáta o tom, aký je dopad na respiračné choroby, na nejaké iné zdravotné indikátory v týchto lokalitách je veľmi ťažký. Už ani, ako keby sme na to úplne zabudli, tie komunity sme nechali tak. Ja si myslím, že bolo by vecou elementárnej spravodlivosti takéto pravidlá, tak ako sú v Českej republike, vo Fínsku, vo Švédsku, nastaviť tak, aby tam tá spätná väzba pre komunity bola. Ďakujem veľmi pekne.
23. schôdza NR SR - 4.deň - A. dopoludnia
Dátum: 2024-11-29
Poslanec: Dubéci, Martin (PS)
Druh vystúpenia: Vystúpenie s faktickou poznámkou

30. Ďakujem za slovo, pán predsedajúci, ja som teda veľmi pozorne počúval pána poslanca. A teda ja len v krátkosti mám dve otázky na neho. Ak teda správne rozumiem, minister životného prostredia momentálne nemá vašu dôveru. Len keby ste plénu ozrejmili, ako sa na túto otázku pozeráte, zvlášť ako predseda výboru pre životné prostredie a poľnohospodárstvo. A druhá vec je, že ak teda predpokladám, že nemá vašu dôveru, keby ste nám povedali, ako si predstavujete možno jej personálne riešenie na tomto rezorte, ku ktorému sa staviate tak kriticky. Ďakujem pekne.
22. schôdza NR SR - 5.deň - A. dopoludnia
Dátum: 2024-10-28
Poslanec: Dubéci, Martin (PS)
Druh vystúpenia: Vystúpenie s faktickou poznámkou

58. Ďakujem za slovo, pán predsedajúci. Ja by som sa tiež pridal ku kolegom v tom, v tej prosbe, že by ten film o pánovi Dankovi mohol vzniknúť. Ja to teraz nemyslím ani ako nejako vtip, ani alebo anekdotu, ale podľa mňa by to bol ako taký naozaj že portrét tej doby. A pre mňa je to veľmi zaujímavé, lebo ja som teda pána Danka doteraz poznal len z médií, a to za posledný rok teda máme tu radosť a česť spolupracovať. A aj z tých našich rozhovorov o kultúre aj tu s pani ministerkou, aj tu s pánom Michelkom napríklad vyplynula jedna taká vec, ktorú ja cítim, že je veľmi vo vás, aj v tomto prejave to bolo cítiť, že vy si to fakt predstavujete, že keď vy vládnete, tak ako vy poviete, že to sú vaše peniaze, a vy ich miniete. Vy niekedy aj dokonca, som si všimol, že používate prvé číslo prvej osoby, keď hovoríte o verejných financiách, akože moje milióny, nie naše milióny, a čo je fajn, len a mne je to ľúto, že my sme sa aj o tom bavili minule, že vy ste boli taký prekvapený z toho, keď sme vám povedali, že keby naozaj systematicky nešli peniaze na tradičnú kultúru, tak my by sme s tým mali problém. Ja som si istý, že pani Jaurová alebo pani Kleinert, alebo hocikto z nás by mal pocit, že to je nespravodlivé. Ja keby som mal pocit, že idú peniaze len do Bratislavy a nejdú peniaze na východné Slovensko, napríklad na kultúru, akúkoľvek, tak by som mal s tým problém. Ja si myslím, že to, o čo nám tu ide, je, aby sme ako budovali nejaký systém, v ktorom proste tie verejné prostriedky, ktoré sú naše spoločné, množné číslo tretej osoby, alebo druhej, alebo prvej, jednoducho naše prostriedky budeme spravodlivo míňať tak, aby jednoducho rozvíjali tú kultúru v celej tej šírke a tej kráse. A mne je to ľúto, kolegovia, že za, za ten rok sme nevedeli dospieť k tomu, že tá kritika, ktorá, ktorú my hovoríme, je o tom, nie o tom, že by, že by nám vadilo, vadila národná kultúra, konzervatívna kultúra, tradičná kultúra, ale tá, tá... ale to, že ten systém jednoducho sa rozpadáva na, na franforce a majú s tým problém ľudia z akéhokoľvek konca kultúry. Tak snáď ďalší rok sa nám to podarí nejako pochopiť. Ďakujem pekne, pán predseda.
22. schôdza NR SR - 3.deň - B. popoludni
Dátum: 2024-10-24
Poslanec: Dubéci, Martin (PS)
Druh vystúpenia: Vystúpenie s faktickou poznámkou

83. Ďakujem za slovo, pán predsedajúci, a teda nielen politika je kreatívna, ale mám pocit, že ešte kreatívnejšie sú výhovorky kolegov z vládnej koalície, ktoré počúvame, či už vo faktických poznámkach, ale nebudem na ne reagovať, ale tak celkovo v tom verejnom priestore, že my si to vlastne na toto všetko povieme, že je to všetko v poriadku, lebo však televízia vysiela. Akože ďakujeme teda, koaliční poslanci, že ste nám nevypli televíziu, že to tam ako niekto stíha platiť faktúry za elektrinu a niekto akože podpíše dovolenky ľuďom, tak to vám teda gratulujem, tak to je naozaj výborné. Že toto je tá obrovská reforma, ktorá sa tu musela spraviť, ktorú hrozne treba pretlačiť, ktorú sme naozaj museli zľava-sprava akože kritizovať, bolo zrejmé, že sú tam problémy. Vy na to poviete, však ale však nič hrozné sa nedeje, však kúrime, svietime a niekam dôjdeme. A máme štvrtý, piaty mesiac bez riadne zvoleného riaditeľa a pán Michelko predseda výboru sa tu nad tým tak pousmeje, že však je to celé také akože super. Tak ja vám naozaj gratulujem teda, páni kolegovia, že toto je to fantastické riadenie tohto štátu, toto tu nám akože ukazujete, ako sa to má riadiť, tak ako veľký potlesk za to, lebo to, to naozaj, podľa mňa to ešte svet nevidel, čo sa tu stvára. Ďakujem pekne.
20. schôdza NR SR - 1.deň - B. popoludní
Dátum: 2024-09-12
Poslanec: Dubéci, Martin (PS)
Druh vystúpenia: Vystúpenie s faktickou poznámkou

290. Ďakujem pekne za slovo. Tri poznámky, pán podpredseda Gašpar začal tému atentátu a pán podpredseda Gašpar vie, že ja tú tému vnímam rovnako citlivo a vážne, však sme mali o tom veľa konverzácii. A ja teda tým pádom vyzývam kolegov z koalície, aby podporili návrh, ktorý teda je, ktorý sme dali teda na zriadenie komisie Národnej rady, nie vyšetrovacej komisie. Samozrejme, to Národná rada nemôže byť, ale nejakého fóra, kde by sme sa mohli baviť o všetkých týchto veciach otvorene, normálne. My sme na tú diskusiu pripravení, dokonca ja si myslím, že tá diskusia je veľmi dôležitá. Je dôležité, aby takáto diskusia prebehla. Bežne sa to stáva v krajinách, kde sa stanú takéto bezpečnostné incidenty. Ako naozaj, ja som tomu otvorený, ale ja to nechcem používať teraz ako argument, že tu sa postaví jeden a povie, že je to ich vina, postaví sa druhý, je to ich vina. Naozaj, takto sa to nerobí. Takže, kolegovia, veľmi radi o tom hovoríte, veľmi si to pýtate. Prosím, je to, myslím, že tlač 413, ak sa nemýlim. Budúci týždeň to príde na rokovanie parlamentu. Som veľmi zvedavý, ako to pôjde. A teda len aby som bol fér, mne nejde čas, ale tu mi ide čas, takže to je dobre. Poďme ďalej. Dvojitý meter teda. Pán Gašpar, viete, že, ja by som povedal, že ste férový chlap, keby ste povedali, dobre, odzneli argumenty. Ja ho vidím, 43 sekúnd, že teda pán Michelko, aspoň ten pán Michelko. Ide mi čas, ja ho vidím. Tu mi ide čas tak, prosím, mi neskáčte do toho. Môžem dostať ešte 20 sekúnd? Prepáčte. No tak veď mi skákal do reči, nie? Nevadí. Tak, prosím, teda, pán Michelko, teda. Buďte taký chlap, generál a povedzte, že teda, keď na Šimečku máte taký meter, tak Michelko, ktorý dostal za milión a pol, bude, bude predmetom diskusie Národnej rady. Lebo viete, že to je tak kardinálny príklad. Však tu sedí človek, ktorý rozhodoval o zákone, zobral za to dotácie a vy sa tu tvárite, že to je v poriadku a ešte máte tú drzosť, čo som ja neurobil, že som nehodnotil projekty, ktoré tu robili kolegovia a vy tu poviete, že je to pseudoumenie. Tak radšej sa pozrite tam... (Prerušenie vystúpenia časomerom.)
20. schôdza NR SR - 1.deň - B. popoludní
Dátum: 2024-09-12
Poslanec: Dubéci, Martin (PS)
Druh vystúpenia: Vystúpenie s faktickou poznámkou

102. Ďakujem za slovo. Pán Gašpar, ja sa ospravedlňujem, ja som bol v rozhlase, preto som vás nemohol počúvať, ale som späť a niečo som akože teda zachytil, a teda ja som prišiel späť a ja som počul, že ste riešili cenu streamovacích služieb, ktoré si objednala pani Marta Šimečková, tu pán aj Glück o tom niečo hovoril, teda to naozaj, kolegovia, akože na toto ste prišli do parlamentu, že si poviete, že 12. 9. som ako analyzoval faktúry matky Michala Šimečku? Vy pôjdete domov, a potom pochválite sa za túto prácu, pán Glück, mamka vás pochváli za toto, keď už tu mamky vyťahujeme? Toto je vaša dobrá práca? Toto bolo tu, že celý deň som proste rozoberal faktúry matky Michala Šimečku, takže výborná práca, kolegovia, verím, že budete na seba hrdí. Ale teda stále som nepochopil, kolegovia, lebo toto ma absolútne vytáča, že my máme vysvetliť, ako sme nemali vplyv na vašu vládu, na vášho ministra, na vášho riaditeľa, ktorého nominoval minister Borec. Tak toto mám vám vysvetliť, to ako ja mám vám vysvetliť, prečo ste neodišli vy stadiaľto z miestnosti, ako čo ja s tým mám? Viete, akože naozaj už, prepáčte, pán kolega, ale už naozaj ako povedzte jeden materiálny argument, akým spôsobom Michal Šimečka mal vplyv na hocičo z toho, čo ste tu vy povedali, lebo naozaj to je smiešne. A teda ja sa nebudem ospravedlňovať tu kolegom, ktorí sa tu durdili, a teda niektorí teda boli viac fyzicky než by možno bolo vhodné za poslednú hodinu, ale ja sa nebudem ospravedlňovať, lebo ja som nikoho z ničoho neobvinil. Ja som nikoho nič neobvinil. Ja si cením prácu každého človeka, ktorý tu je a ktorý napr. robí niečo vo verejnom sektore, keď robí niečo v sociálnych službách, či robí vo vede, či robí v kultúre. Ja na rozdiel od vás, pán kolega, alebo vy, pán kolega, som nehodnotil umelecký výkon, nehodnotil som vedecký výkon, nehodnotil som sociálny výkon hocikoho, kto tu bol a nebudem analyzovať, či kto v ktorom grante, či nebodaj dostal odmenu, lebo poviem vám niečo šokujúce, ja si myslím, že ľudia, ktorí robia niečo vo verejnom záujme, by mohli dostať aj nejakú odmenu, lebo viete, akú odmenu dostávajú ľudia, čo... (Prerušenie vystúpenia časomerom.)
20. schôdza NR SR - 1.deň - B. popoludní
Dátum: 2024-09-12
Poslanec: Dubéci, Martin (PS)
Druh vystúpenia: Vystúpenie s faktickou poznámkou

44. Ďakujem pekne za všetky reakcie. Pán Saloň, rovno začnem vami. Teda to máte dosť blbé, keď vám bolo treba moje vystúpenie na to, aby koalícia bola zjednotená. (Povedané s pobavením.) Teda môžem byť taký váš zjednotiteľ koalície, možno budem častejšie vystupovať, lebo keď sa neviete zhodnúť na tom, že či chcete urobiť frontálny útok na lídra opozície pod vedením predsedu vlády pána Gašpara, Erika Kaliňáka, pána Gedru, pána Gl ücka , aby vás zjednotil, tak gratulujem veľmi pekne. A teda, aby som to len porovnal, pán Saloň, ale pán Šimečka nedostal žiadne dotácie na rozdiel od týchto ľudí, o ktorých som hovoril, ktorí konkrétne v tom CRZ-ku, ktorých som spomínal, ide to buď priamo k nim, alebo priamo k ich rodinným príslušníkom. Proste tak to je, na rozdiel od toho, proste kde vy tu spomínate proste, ja neviem ani čo. Dobre, ale teda, ja, pre mňa je to až surreálne, až surreálne, ako ja som počul zrazu tie isté argumenty, ktoré my tu vravíme a zrazu, zrazu to počúvam z vašej strany. Tak, pán Záhorčák, viete čo, ja vám dám ten benefit toho všetkého, že ja, keď je tam nebodaj nejaká chyba, tak ja ju opravím a prosím pána, pána Gašpara, aby robil to isté a ospravedlnil sa za všetky chyby, ktoré povedal v tom svojom návrhu. Pán Blcháč, v poriadku, môžeme sa o tom porozprávať, neviem, o čom hovoríte. Predpokladám, že je to právnická osoba a nie vy osobne. Budeme sa o tom baviť. Ale opäť vidíte, ani pán strýko Šimečka neni konečný užívateľ výhod Nadácie Milana Šimečku. Takže opäť, veľmi sa mi to páči. Pán Malatinec, ktorý nám povedal o tom, aký je život v kultúre veľmi ťažký a ja s tým absolútne súhlasím. A myslím si, že potom by sme to mohli akceptovať aj pre pani Ferienčíkovú a kolegovi Ferenčákovi, aj kolegovi Huliakovi, ja, ja vám ďakujem za to, že tie, že ste tie peniaze využili účelne. Lebo to, čo ja som hovoril, nebolo to, čo my celý čas hovoríme, že jednoducho ak idú peniaze na verejno-prospešnú činnosť, tak je to skvelá vec. Je to skvelá vec, že sa vytvoria pracovné miesta. Je to skvelá vec, že vy ste vytvorili pracované miesta a je skvelá vec, že matka pána Šimečku... (Prerušenie vystúpenia časomerom.)
16. schôdza NR SR - 2.deň - A. dopoludnia
Dátum: 2024-07-16
Poslanec: Dubéci, Martin (PS)
Druh vystúpenia: Vystúpenie s faktickou poznámkou

75. Ďakujem aj ja, pán predsedajúci, a teda ďakujem za, aj pánovi Glückovi teda, že skončil. Myslím si, že je to v ničom neúplné, slušné, ak dovolíte, že po dvoch dňoch, kedy sa celý tento parlament musel zísť kvôli vášmu návrhu, ktorý ste tu vy priniesli, kedy sme tu my normálne od minulého týždňa diskutovali aj s ministrom spravodlivosti, kde tu naši poslanci tri a pol hodiny proste prednášali vecné argumenty, mali sme tu vecnú rozpravu, kým neprišlo toto hlasovanie a kým ste sa nemuseli vy do tohto zapojiť a proste z tohto zase robiť jedno eldorádo výhovoriek. Naozaj, prosím vás, kolegovia, majme tu normálnu diskusiu, bavíme sa o vážnej veci. Bavíme sa o eurofondoch, bavíme sa o tom, aby sme konečne riešili nejaké problémy v tejto krajine a nerobte z tohto stále proste výhovorky a ukazovanie s prstom. Je to fakt nevkusné a neslušné. Ďakujem pekne.